CELEX: 31985R1185
Language: el
Date: 1985-05-07 00:00:00
Title: Κανονισμός (ΕΟΚ) αριθ. 1185/85 της Επιτροπής της 7ης Μαΐου 1985 περί καθορισμού, για την περίοδο εμπορίας 1984/85, της μέσης τιμής της διεθνούς αγοράς, της ενδεικτικής αποδόσεως και του ποσού μειώσεως της ενισχύσεως που καταβάλλεται στην Ελλάδα για τους σπόρους λίνου

Avis juridique important

|

31985R1185

Κανονισμός (ΕΟΚ) αριθ. 1185/85 της Επιτροπής της 7ης Μαΐου 1985 περί καθορισμού, για την περίοδο εμπορίας 1984/85, της μέσης τιμής της διεθνούς αγοράς, της ενδεικτικής αποδόσεως και του ποσού μειώσεως της ενισχύσεως που καταβάλλεται στην Ελλάδα για τους σπόρους λίνου  

Επίσημη Εφημερίδα αριθ. L 123 της 08/05/1985 σ. 0007 - 0010 Ισπανική ειδική έκδοση: Κεφάλαιο 03 τόμος 34 σ. 0170  Πορτογαλική ειδική έκδοση : Κεφάλαιο 03 τόμος 34 σ. 0170 

***** ΚΑΝΟΝΙΣΜΟΣ (ΕΟΚ) αριθ. 1185/85 ΤΗΣ ΕΠΙΤΡΟΠΗΣ  της 7ης Μαΐου 1985  περί καθορισμού, για την περίοδο εμπορίας 1984/85, της μέσης τιμής της διεθνούς αγοράς, της ενδεικτικής αποδόσεως και του ποσού μειώσεως της ενισχύσεως που καταβάλλεται στην Ελλάδα για τους σπόρους λίνου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976 περί προβλέψεως ειδικών μέτρων για τους σπόρους λίνου (1), και ιδίως το άρθρο 2 παράγραφος 4,  Εκτιμώντας:  ότι κάθε έτος πρέπει να καθορίζεται η μέση τιμή της διεθνούς αγοράς των σπόρων λίνου σύμφωνα με τα κριτήρια που ορίζονται από τον κανονισμό (ΕΟΚ) αριθ. 1774/76 του Συμβουλίου (2)·  ότι το άρθρο 4 του κανονισμού (ΕΟΚ) αριθ. 1799/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1977/80 (4), αποφασίζει ότι η μέση αυτή τιμή είναι ίση με τον αριθμητικό μέσο όρο των τιμών της διεθνούς αγοράς που αναφέρονται στο άρθρο αυτό και διαπιστώνονται κάθε εβδομάδα κατά τη διάρκεια μιας αντιπροσωπευτικής περιόδου·  ότι ως πλέον αντιπροσωπευτική περίοδος για την εμπορία των σπόρων λίνου της Κοινότητας μπορεί να θεωρηθεί αυτή μεταξύ 3 Σεπτεμβρίου 1984 και 22 Μαρτίου 1985· ότι συντρέχει λόγος διατηρήσεως της περιόδου αυτής·  ότι από την εφαρμογή όλων των διατάξεων προκύπτει ότι η μέση τιμή της διεθνούς αγοράς των σπόρων λίνου πρέπει να καθορισθεί κατά τον τρόπο που υποδεικνύεται παρακάτω·  ότι το άρθρο 81 παράγραφος 3 της πράξεως προσχωρήσεως προβλέπει ότι η ενίσχυση για τους σπόρους λίνου που έχουν συγκομισθεί στην Ελλάδα μειώνεται κατά την επίπτωση των δασμών που εφαρμόζονται από την Ελληνική Δημοκρατία κατά την εισαγωγή του προϊόντος αυτού προελεύσεως τρίτων χωρών·  ότι, δυνάμει του άρθρου 2 παράγραφος 2 του κανονισμού (ΕΟΚ) αριθ. 569/76, η ενίσχυση χορηγείται για παραγωγή που καθορίζεται από την εφαρμογή ενδεικτικής αποδόσεως στις εκτάσεις που έχουν υποστεί σπορά και συγκομιδή· ότι η απόδοση αυτή πρέπει να καθορίζεται βάσει των κριτηρίων από τους κανονισμούς (ΕΟΚ) αριθ. 569/76 και (ΕΟΚ) αριθ. 1774/76·  ότι, σύμφωνα με το άρθρο 17 παράγραφος 1 του κανονισμού (ΕΟΚ) αριθ. 1799/76, τα κράτη μέλη παραγωγοί έχουν παράσχει στην Επιτροπή το αποτέλεσμα των καταμετρήσεων που αναφέρονται στο άρθρο 2α παράγραφος 2 του κανονισμού αυτού, σχετικά με τις αποδόσεις ανά εκτάριο με σπόρους που προκύπτουν για κάθε τύπο λίνου που αναφέρεται στα άρθρα 7α και 10α του ιδίου κανονισμού, στις ομογενείς ζώνες παραγωγής· ότι, βάσει των ενδείξεων αυτών, συντρέχει λόγος καθορισμού της ενδεικτικής αποδόσεως για τους σπόρους λίνου κατά τον τρόπο που υποδεικνύεται παρακάτω·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1984/85, η μέση τιμή της διεθνούς αγοράς των σπόρων λίνου καθορίζεται σε 38,227 ECU ανά 100 χιλιόγραμμα.  Άρθρο 2  Για την περίοδο εμπορίας 1984/85, η ενίσχυση για σπόρους λίνου μειώνεται κατά 0,055 ECU ανά 100 χιλιόγραμμα για τους σπόρους που έχουν συγκομισθεί στην Ελλάδα.  Άρθρο 3  Για την περίοδο εμπορίας 1984/85, οι ενδεικτικές αποδόσεις καθώς και οι ζώνες παραγωγής που αντιστοιχούν σε αυτές για τους σπόρους λίνου καθορίζονται στο παράρτημα.  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Μαΐου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 67 της 15. 3. 1976, σ. 29.  (2) ΕΕ αριθ. L 199 της 24. 7. 1976, σ. 1.  (3) ΕΕ αριθ. L 201 της 27. 7. 1976, σ. 14.  (4) ΕΕ αριθ. L 192 της 26. 7. 1980, σ. 24.   ΠΑΡΑΡΤΗΜΑ  Ενδεικτικές αποδόσεις (χιλιόγραμμα/εκτάριο) και οι αντιστοιχούσες ζώνες παραγωγής  Ι. ΥΦΑΝΤΙΚΟΣ ΛΙΝΟΣ  1.2.3 //   //   //   //   // Μουσκεμένος  εκκοκκισμένος  λίνος  // Έτερος λίνος  //   //   //   // Ζώνη Ι:  // 1 411  // 1 659  // Οι περιοχές IJsselmeerpolders και Droogmakerijen, Noord-Holland καθώς και Noordelijk Kleigebied των Κάτω Χωρών.  //   //   // Ζώνη ΙΙ:  // 1 128  // 1 360  // 1. Οι περιοχές Droogmakerijen Zuid-Holland στη Zuid-Westelijk Kleigebied στις Κάτω Χώρες.  //   //   // 2. Οι ακόλουθοι βελγικοί δήμοι:  //  //   // Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (χωρίς Vladslo και Woumen), Gistel, Jabbeke, Knokke-Heist, Koksijde, Lo-Reningne, Middelkerke, Nieuwpoort, Oostende, Oudenburg, Sint-Laureins, Veurne και Zuienkerke.  //   //   // Ζώνη ΙΙΙ:  // 865  // 1 057  // 1. Άλλες περιοχές των Κάτω Χωρών.  //   //   // 2. Άλλες περιοχές του Βελγίου.  //   //   // 3. Οι ακόλουθες γαλλικές περιοχές:  //   //   // - το διαμέρισμα του Βορρά,  //   //   // - οι διοικητικές περιφέρειες Bethune, Lens, Calais, St Omer και το καντόνι Marquise στο διαμέρισμα Pas-de-Calais,  //   //   // - οι διοικητικές περιφέρειες Saint-Quentin και Vervins στο διαμέρισμα Aisne,  //   //   // - η διοικητική περιφέρεια Charleville-Mezieres στο διαμέρισμα των Αρδεννών.  //   //   // Ζώνη IV:  // 757  // 992  // Οι ακόλουθες γαλλικές περιοχές:  //   //   // - οι διοικητικές περιφέρειες Arras, Boulogne-sur-Mer, εξαιρουμένων των καντονιών Marquise και Montreuil, στο διαμέρισμα Pas-de-Calais,  //   //  // - το διαμέρισμα Somme,  //   //   // - οι διοικητικές περιφέρειες Beauvais, Clermont και Compiegne στο διαμέρισμα Oise.  //   //   // Ζώνη V:  // 830  // 948  // Οι ακόλουθες γαλλικές ζώνες:  //   //   // - οι διοικητικές περιφέρειες Rethel, Sedan και Vouziers στο διαμέρισμα των Αρδεννών,  //  //   // - οι διοικητικές περιφέρειες Laon, Soissons και Chateau-Thierry στο διαμέρισμα Aisne,  //   //   // - το διαμέρισμα του Marne,  //   //   // - η διοικητική περιφέρεια Senlis στο διαμέρισμα Oise,  //   //   // - τα διαμερίσματα Seine-et-Marne, Essonne, Yvelines, Val-d'Oise, Hauts-de-Seine, Seine-St-Denis, Val-de-Marne, Eure-et-Loir, Loir-et-Cher και Sarthe,  //   //   // - οι διοικητικές περιφέρειες Alencon και Mortagne-au-Perche στο διαμέρισμα Orne.  //   //   // Ζώνη VI:  // 749  // 970  // Άλλες περιοχές της Κοινότητας.  //   //  //   //   //  ΙΙ. ΕΛΑΙΟΥΧΟΣ ΛΙΝΟΣ  1.2 //   //   // Ζώνη Ι:  // 2 283  // Οι βόρειες και νοτιοδυτικές περιοχές του Ηνωμένου Βασιλείου.  //   // Ζώνη ΙΙ:  // 1 834  // Άλλες περιοχές του Ηνωμένου Βασιλείου.  //  // Ζώνη ΙΙΙ:  // 1 741  // Η Γαλλία και η Ομοσπονδιακή Δημοκρατία της Γερμανίας.  //   // Ζώνη ΙV:  // 836  // Άλλες περιοχές της Κοινότητας.  //   //   //